তিনি জানান, বৃহস্পতিবারই আমরা রায়ের কপি চেয়েছি। কারণ উনি (বিচারক) বলেছেন, ৬৩২ পাতার রায় লিখেছেন। সংক্ষিপ্ত আকারে পড়েছেন। তার মানে রায় তো আগেই রেডি করা ছিল। সেটার কপি আমাদের দরকার। তা না হলে তো আমরা আপিল করতে পারব না। কিন্তু তারা এটা দিতেও গড়িমসি করছে। গতকাল এবং আজও আমরা রায়ের কপি পাইনি জানিয়ে তিনি বলেন, একদিন দেরি হলে বেগম জিয়া কষ্ট পাবেন। এটাই সরকারের মনের ইচ্ছে বলে মনে হয়। সুতরাং রায়ের কপি পাওয়ার এক থেকে দু’দিনের মধ্যে আমরা জামিনের জন্য আপিল করব।